Αντρέι Ρουμπλιόφ

thumb|225px|''Η φιλοξενία του Αβραάμ'', το πιο φημισμένο έργο του Αντρέι Ρουμπλιόφ
Ο **Αντρέι Ρουμπλιόφ** (ρωσικά: *Андре́й Рублёв*, προφέρεται σύμφωνα με το ΔΦΑ  [ɐnˈdrʲej rʊˈblʲɵf])  1360 - 17 Οκτωβρίου 1428) θεωρείται ο κορυφαίος Ρώσος αγιογράφος του Μεσαίωνα.

Λίγα είναι γνωστά για τη ζωή του. Δεν ξέρουμε ούτε πού γεννήθηκε, ούτε ποιο ήταν το κοσμικό του όνομα, καθώς το όνομα του Αποστόλου Ανδρέα του δόθηκε όταν εκάρη μοναχός στη Μονή της Αγίας Τριάδας. Η πρώτη αναφορά στο όνομά του γίνεται το 1405 σε ένα έγγραφο, το οποίο αναφέρει ότι ανέλαβε την εικονογράφηση του Ναού του Ευαγγελισμού στο Κρεμλίνο μαζί με τον Θεοφάνη τον Έλληνα και κάποιον μαΐστορα Πρόχορο. Αναφερόταν εκεί τελευταίος, και λόγω ηλικίας και λόγω αρχαιότητας.

Λέγεται ότι το 1408 ανέλαβε, μαζί με το συνεργάτη του, Δανιήλ, την αγιογράφηση του Ναού της Αναλήψεως στο Βλαντίμιρ και από το 1425 ως το 1427 του καθολικού της Μονής του, της Αγίας Τριάδας ή Αγίου Σεργίου. Τέλος, μετά τον θάνατο του συνεργάτη του, Δανιήλ, ήρθε στη Μονή Ανδρόνικωφ στη Μόσχα, όπου ανέλαβε την αγιογράφηση του καθολικού. Θεωρείται ότι πέθανε κατά τη διάρκεια αυτής της εργασίας στις 17 Οκτωβρίου 1428 (η ημερομηνία αμφισβητείται, άλλες πηγές αναφέρουν την 29η Ιανουαρίου του 1430).

Το 1988, ανακηρύχθηκε άγιος από τη Ρωσική Εκκλησία ως *Άγιος Ανδρέας ο Εικονογράφος* και η μνήμη του τιμάται στις 4 Ιουλίου.

## Το έργο του
Ο Αντρέι Ρουμπλιόφ υπήρξε ο επιφανέστερος Ρώσος αγιογράφος και θεωρείται ένας από τους μεγαλύτερους του κόσμου. Το έργο για το οποίο αναγνωρίζεται ως ένας από τους κορυφαίους ορθόδοξους αγιογράφους είναι η εικόνα της Αγίας Τριάδος, η οποία είναι το αριστούργημα της ρωσικής εικονογραφικής τέχνης. Η εικόνα της Αγίας Τριάδος, γνωστή ως *Φιλοξενία του Αβραάμ*, διακρίνεται για τη σύνθεση, τον ρυθμό, τον φωτισμό, την αρμονία, την καθαρότητα και την απλότητα.

Αισθητικές κρίσεις για το έργο του είναι δύσκολο να διατυπωθούν με βεβαιότητα, καθώς τα έργα που του αποδίδονται (εκτός του ότι η πατρότητά τους είναι αμφίβολη) έχουν υποστεί επιχρωματώσεις από μεταγενέστερους, καθώς τα υλικά που χρησιμοποιούνταν εκείνη την εποχή στη Ρωσία δεν ήταν ανεξίτηλα. Σε κάθε περίπτωση διακρίνονται σαφείς επιδράσεις από το έργο του Θεοφάνη του Έλληνα, αλλά θεωρείται ότι έχει πάει ακόμη παραπέρα από τον Θεοφάνη, αναφορικά με την απεικόνιση της πνευματικότητας στις μορφές.

Η τεχνική του συνδυάζει ασκητισμό και αρμονία κατά το βυζαντινό πρότυπο. Τα έργα του διακρίνονται από ηρεμία και γαλήνη και θεωρούνται πρότυπο ορθόδοξης εικονογραφίας.

### Επιλεγμένα έργα του

Image:Nativity (15th c., Annunciation Cathedral in Moscow).jpg|*Η γέννηση του Χριστού*, 1405
Image:Baptism (15th c., Annunciation Cathedral in Moscow).jpg|*Η Βάπτιση*, Ναός του Ευαγγελισμού 1405
Image:Annunciation from Vasilyevskiy chin (1408, Tretyakov gallery).jpg|*Ο Ευαγγελισμός της Θεοτόκου*, Ναός του Ευαγγελισμού 1405
Image:Vladimirskaya by A.Rublev (1395-1410s, Vladimir museum).jpg|*Η Θεοτόκος του Βλαδιμίρ*, περί το 1405
Image:Michael from Vasilyevskiy chin (15th c., GTG).jpg|*Αρχάγγελος Μιχαήλ,* 1408
Image:Gabriel from Vladimirskiy chin (15th c., GTG).jpg|*Αρχάγγελος Γαβριήλ,* Ναός της Ανάληψης στο Βλαδιμίρ, 1408
Image:Andrew from Vasilyevskiy chin (15th c., GTG).jpg|*[[Απόστολος Ανδρέας]]*, 1408
Image:Gregory of Nazianzus from Vasilyevskiy chin (15th c., GTG).jpg|''Γρηγόριος ο Θεολόγος'', 1408
Image:Virgin Mary from Vasilyevskiy chin (15th c., GTG).jpg|*Η Θεοτόκος*, 1408
Image:John the Evangelist from Vasilyevskiy chin (15th c., GTG).jpg|*[[Ευαγγελιστής Ιωάννης]]*, 1408
Image:John the Baptist from Vasilyevskiy chin (15th c., GTG).jpg|*[[Ιωάννης ο Βαπτιστής]]*, 1408
Image:Spas v silach from Vasilyevskiy chin (15th c., GTG).jpg|*Ο Κύριος εν δόξη*
Image:Harrowing of hell from Vasilyevskiy chin (1408, Tretyakov gallery).jpg|*Η εις Άδην κάθοδος,* 1408-1410
Image:Rublev's saviour.jpg|*Ο Λυτρωτής*, περί το 1410
Image:Ascension from Vasilyevskiy chin (15th c., GTG).jpg|*Η Ανάληψη*, 1410
Image:Rublev Paul.jpg|*[[Απόστολος Παύλος]]*, περί το 1410


## Δείτε επίσης
* Ο αστεροειδής 2457 Ρουμπλιόβ (2457 Rublyov) πήρε το όνομά του από τον αγιογράφο αυτό.

## Παραπομπές


## Εξωτερικοί σύνδεσμοι
* myriobiblos.gr, Αντρέι Ρουμπλιόβ
* Έργα στη «Russian Art Gallery»
* Επιλεγμένα έργα
* Ιστορικές αναφορές
* Το Μουσείο Αρχαίας Ρωσικής Τέχνης «Αντρέι Ρουμπλιώφ»

Κατηγορία:Ρώσοι αγιογράφοι
Κατηγορία:Άγιοι της Ορθόδοξης Εκκλησίας
Κατηγορία:Ζωγράφοι του Μεσαίωνα